**2.3 TEHNIČNO POROČILO**

**2.3.1 SPLOŠNO**

Investitor, Občina Gornja Radgona, želi modernizirati dva med seboj povezana odseka javnih poti JP št. 605471 »Police –Zbigovci« od domačine Kozar do domačije Škrobar in JP št. 605491 »Lastomerci-Zbigovci« od domačije Škrobar do domačije Vajs v skupni dolžini cca 1860 m.

Odseka javnih poti sta v celoti namenjena krajevnemu motornemu prometu in služita kot povezovalna pot med tamkajšnjimi zaselki.

Obravnavana trasa je v celoti v asfaltirani izvedbi, širine do 3,00 m. Bankine in odvodnjavanje je le deloma urejeno.

**2.3.2 PODATKI O ELABORATU**

Elaborat obsega obnovitvena dela na odsekih javnih poti JP št. 605471 »Police –Zbigovci« od domačine Kozar do domačije Škrobar in JP št. 605491 »Lastomerci-Zbigovci« od domačije Škrobar do domačije Vajs v skupni dolžini cca 1860 m, s:

* situativnim prikazom sanacije odvodnjavanja (grafika) in ostalih predvidenih lokalnih sanacij (teren)
* popis del z predizmerami
* projektantski predračun

**2.3.3 UREDITEV CESTE**

Cesta je namenjena lokalnemu prometu lažjih vozil, med katera sodijo osebna vozila, polpriklopniki, traktorji in ostali kmetijski stroji ter periodično težkem tovornem prometu (odvoz smeti, izvoz lesa iz gozdov, …).

**Preddela:**

Pred začetkom gradnje se izvede ustrezna označitev in zavarovanje gradbišča z objavo začetka del v sredstvih javnega obveščanja (časopis, radio, lokalni mediji, …).

Na mestih se odstranijo drevesa in grmovje, ki sega v prosti profil bodoče obnovljene ceste.

Vzdolž trase se odstranijo vsi obstoječi in dotrajani prečni prepusti, ki se kasneje nadomestijo s prepusti iz plastičnih ali polietilenskih mas.

**Osnovni elementi ceste:**

Normalni profil ceste bo po končani obnovi naslednji:

* en vozni pas za dvosmerni promet 3,00 m
* bankina (mulda) 0,50 m
* mulda (bankina) 0,50 m

skupaj 4,00 m

Vertikalni in horizontalni elementi ceste se ne spreminjajo.

**Predvidena sestava zgornjega ustroja ceste na mestih preplastitve:**

* obrabno nosilni sloj, bituminiziran beton AC 16 surf, B 70/100, A4 7 cm
* ročna izravnava, bituminiziran beton AC 16 base, B 70/100, A4 0-5 cm
* obstoječi bitugramoz 0-22 mm 6 - 8 cm
* obstoječi nosilni sloj (tamponski gramoz z izravnavo) >25 cm

**Skupaj v povprečju: ≥40 cm**

**Predvidena sestava zgornjega ustroja ceste na mestih lokalnih sanacij:**

* obrabno nosilni sloj, bituminiziran beton AC 16 surf, B 70/100, A4 7 cm
* kamniti drobljenec KD 32, Evd2>80MPa 10 cm
* kamniti drobljenec KD 60, Evd2>50MPa 40 cm
* obstoječi makadam, razširitev ali izboljšava temeljnih tal 10 cm in več

**Skupaj: ≥57 cm**

**Predvideni ostali elementi ceste:**

* mulda je širine 50 cm, globine 5 cm, debeline 7 cm (AC 16 surf)
* bankina je širine 0,50 m, debeline najmanj enako kot je debelina novih asfaltnih slojev
* berma je širine 0,50 m in humusirana v debelini =>10 cm.

**2.3.5 SPLOŠNI OPIS GRADBENIH POSEGOV**

Planum spodnjega ustroja (PSU) ceste se po celotni dolžini trase razširi samo tam, kjer se zaradi racionalnosti izbire načina odvodnje uredi mulda. Tam kjer niveleto obstoječe ceste obdržimo in na mestu morebitnega jarka izvedemo drenažo z muldo, je potrebno predhodno odstraniti humus v debelini 20 cm.

PSU ceste se na mestih predvidenih lokalnih sanacij uredi v naklonu min. 4% in uvalja do vrednosti Me>10 MPa. Na tako pripravljen planum spodnjega ustroja (PSU) se do višine obstoječe ceste vgradi nosilni sloj iz kvalitetnega kamnitega materiala v sestavi:

* kamniti dobljenec (KD60) v debelini 40cm in
* nosilni kamniti ali tamponski drobljenec (KD 32) v debelini do 10 cm z uvaljanjem do ustrezne zbitosti Evd = ≥40 MPa.

**Odvodnjavanje:**

Odvodnjavanje vozne površine je zagotovljeno s prečnimi in vzdolžnimi nakloni vozišča in ostane povsem enako, kot brez predvidenega ukrepa.

Za odvodnjavanje vozišča so predvidene asfaltne mulde. Mulde so speljane preko vtočnih jaškov v novo drenažno in meteorno odvodnjo ali pa razpršeno po terenu.

Meteorna odvodnja je izvedena iz PE, PVC cevi DK 2/3 od DN 200 do DN 400. Cevi se položijo v posteljico iz zemeljsko vlažnega betona C 16/20 v debelini 10 cm, obbetonirajo do 2/3 premera in obsipajo z enozrnatim drenažnim materialom peščenim materialom do spodnje nosilnega kamnitega drobljenca.

Prisotnost zaledne vode ter reševanje izcednih vod planuma spodnjega ustroja rešujemo tudi z zbiranjem v drenažnem rigolu z drenažno cevjo DN 100, na podbetonu C 16/20. Drenaža se izvede vzdolžno z izpustom v nižje ležeči vtočni jašek.

Iztoki vseh prečnih prepustov, ki se stekajo razpršeno po terenu se uredijo iz kvalitetnega lomljenca z iztokom v kanalete v dolžini do največ 5, 00 m.

**Hišni in drugi priključki:**

Vsi priključki se izvedejo iz asfaltne mase AC16 surf v debelini 7 cm. Pri priključkih gre za preplastitve oz. izgradnjo novih priključkov. Potrebne količine (izkopi, zasipi, …) so v popisih vključene v ustrezne postavke.

**Podporne kamnite konstrukcije:**

Na obravnavanem delu trase ni podpornih ali opornih konstrukcij.

**Premostitveni objekti:**

Na obravnavanem delu trase ni premostitvenih objektov (mostovi, …)

**Prometna oprema in signalizacija:**

Ureditev prometa po izvedenih obnovitvenih delih ostaja enaka. Zamenja, oziroma dopolni se v skladu z Pravilnikom o prometni signalizaciji in prometni opremi na cestah (Ur.l.RS, št. 99/15).

**2.3.5.1 ODSEK JP OD DOMAČIJE KOZAR DO DOMAČIJE ŠKROBAR V DOLŽINI 1460 m**

Asfaltna površina je v zelo slabem stanju. Kar se kaže v mrežastih razpokah in usadih zaradi neurejenega ustreznega odvodnjavanja.

Na tem odseku smo predvideli odstranitev obstoječega asfalta in zamenjavo celotnega nosilnega ustroja na več lokacijah, ki so na trasi označene z barvnim markirnim sprejem. Skupaj takšnih lokacij: 3

Enako označene so tudi delne sanacije vozišča, kjer gre za odrez asfalta v širini 1,50 m in dolžini od 15 do 110 m. Skupaj je takšnih lokacij: 5

**2.3.5.2 ODSEK JP OD DOMAČIJE ŠKROBAR DO DOMAČIJE VAJS V DOLŽINI 390 m**

**Pododsek št. 1 v dolžini 200 m**

Na tem odseku (od križišča proti domačiji Vajs) se pojavlja aktivni plaz, ki ni predmet obdelave.

Glede na popolno uničenost asfaltne površine predlagamo, da se asfalt v celoti odstrani in trasa nadgradi z cca 20 cm tamponskega drobljenca TD 0-32, pri dveh nasproti si stoječih domačijah pa izvedemo popolno zamenjavo nosilne konstrukcije tako, da obdržimo sedanjo niveleto.

**Pododsek št. 2 v dolžini 190 m**

Na tem odseku cesto preplastimo, v območju dveh nasproti si stoječih domačijah pa izvedemo popolno zamenjavo nosilne konstrukcije tako, da obdržimo sedanjo niveleto.

**2.3.6 POGOJI GRADNJE**

Pogoji iz Zakona o javnih cestah (ZCes-1, Ur.l., RS št. 109/2010):

Obravnavani poseg je skladen z 18. členom zakona, ki dovoljuje poseg v območju t.i. varovalnega pasu ceste, v kolikor investitor razpolaga s potrebnimi zemljišči v trasi predvidene modernizacije ceste.

Poseg mora biti usklajen s prizadetimi lastniki zemljišč in upravljalci zakonito zgrajenih objektov, napeljav in naprav v tem območju. Ker gre hkrati za izboljšanje prometnih in varnostnih lastnosti ni potrebno dovoljenje za poseg v prostor. Takšna dela se štejejo za vzdrževalna dela v javno korist.

**Pogoji Pravilnika za izvedbo investicijskih vzdrževalnih del v javno korist na javnih cestah (Ur.l.RS, št. 07/2012)**

Po drugem odstavku 12. člena Pravilnika za izvedbo investicijskih vzdrževalnih del v javno korist na javnih cestah se lahko prične z vzdrževalnimi deli v javno korist na podlagi izdelanega in recenziranega izvedbenega načrta. Ob posebej utemeljenih razlogih (zavarovanje brežin, preplastitev, ….) s strani upravljalca se lahko z izvedbo del prične tudi brez recenziranega projekta za izvedbo.

Gornja Radgona, junij 2019

Odg. projektant

. Igor Pivec, univ.dipl.inž.gradb.